برج خلیفہ

برج خلیفہ

برج خلیفہ متحدہ عرب امارات کے شہر دبئی میں واقع ہے۔ اس بلند ترین عمارت کی لمبائی آٹھ سو اٹھائیس میٹر یعنی ستائیس سو سترہ فٹ بتائی جاتی ہے۔ یہ عمارت ایک سو ساٹھ منزلوں پر مشتمل ہے۔

سابقہ نام برج دبئی، متحدہ عرب امارات کے شہر دبئی میں واقع دنیا کی بلند ترین عمارت ہے جس نے 4 جنوری 2010ء کو تکمیل کے بعد تائیوان کی تائی پے 101 کو پیچھے چھوڑ دیا۔ یہ انسان کی تعمیر کردہ تاریخ کی بلند ترین عمارت ہے۔ اس عمارت کو افتتاح کے موقع پر متحدہ عرب امارات کے صدر شیخ خلیفہ بن زاید آل نہیان کے نام سے موسوم کیا گیا۔

برج خلیفہ کی تعمیر کا آغاز 21 ستمبر 2004ء کو برج دبئی کے نام سے ہوا۔ عمارت کے ماہر تعمیرات ایڈریان اسمتھ ہیں، جن کا تعلق اسکڈمور، اوونگز اینڈ میرل (SOM) سے ہے۔برج خلیفہ سے متعلق متحدہ عرب امارات میں لوگوں کے درمیان مختلف طرح کے خیالات بھی پائے جاتے ہیں جو زیر بحث رہتے ہیں ۔ کچھ لوگوں کا خیال ہے کہ اس عمارت کی وجہ سے یو اے ای کا پوری دنیا میں نام لیا جاتا ہے جبکہ کچھ کا کہنا ہے کہ

## بلندی
تصغیر|برج خلیفہ اور دیگر بلند عمارات و تعمیرات کا تقابلی جائزہ

برج خلیفہ کی کل بلندی 828 میٹر ہے جبکہ اس کی کل منزلیں 162 ہیں۔ اس طرح یہ دنیا میں سب سے زیادہ منزلوں کی حامل عمارت بھی ہے۔

عمارت نے 21 جولائی 2007ء کو 141 منزلیں مکمل ہونے پر جب 512 میٹر (1680 فٹ) کی بلندی کو چھوا تو اس وقت کی دنیا کی سب سے بلند عمارت تائی پے 101 (509.2 میٹر) (1671 فٹ) کو پیچھے چھوڑ ا، لیکن بلند عمارتوں کے حوالے سے عالمی ادارے انجمن برائے بلند عمارات و شہری عادات (Council on Tall Buildings and Urban Habitat) نے اس کو تسلیم تو کیا لیکن ان کا کہنا ہے کہ یہ تب تک بلند ترین عمارت نہیں کہلائے گی جب تک مکمل نہیں ہو جائے گی بالکل اسی طرح جیسے شمالی کوریا کے دار الحکومت پیانگ یانگ میں واقع ریونگ یونگ ہوٹل کو مکمل عمارت نہیں سمجھا جاتا۔ اس لیے باضابطہ طور پر بلند عمارت کا اعزاز 4 جنوری 2010ء کو حاصل کیا۔

اسی طرح برج خلیفہ نے فروری 2007ء میں شکاگو کے سیئرز ٹاور کو پیچھے چھوڑ کر دنیا میں سب سے زیادہ منزلوں کی حامل عمارت کا اعزاز حاصل کیا تھا۔ واضح رہے کہ سیئرز ٹاور میں 108 منزلیں ہیں۔

## خصوصیات
200px|بائیں|Concept of the monthly construction
برج خلیفہ میں دنیا کی تیز ترین لفٹ بھی نصب کی گئی ہے جو 18 میٹر فی سیکنڈ (65 کلومیٹر فی گھنٹہ، 40 میل فی گھنٹہ) کی رفتار سے سفر کرتی ہے۔ اس پهلے دنیا کی تیز ترین لفٹ تائی پے 101 میں نصب تھی جو 16.83 میٹر فی سیکنڈ (60.6 کلومیٹر فی گھنٹہ، 37.5 میل فی گھنٹہ) کی رفتار سے چلتی ہے۔ پورے عمارتی منصوبه میں 30ہزار رہائشی مکانات، 9 ہوٹل، 6 ایکڑ باغات،19 رہائشی ٹاور اور برج خلیفہ جھیل شامل ہیں۔ اس کی تعمیر پر 8 ارب ڈالرز کی لاگت آئی۔ تکمیل کے بعد ٹاور 20 ملین مربع میٹر کے رقبے پر پھیلا گیا۔

علاوہ ازیں برج خلیفه ٹاور میں دنیا کی سب سے بلند ترین مسجد واقع ہے جو 158 ویں منزل پر موجود ہے۔ اس سے قبل دنیا کی بلند ترین مسجد ریاض، سعودی عرب کے برج المملکہ میں واقع تھی۔

## مشرق وسطی کا کھویا ہوا اعزاز

برج خلیفہ کی تکمیل سے مشرق وسطی نے ایک مرتبہ پھر دنیا کی بلند ترین عمارت کا اعزاز حاصل کر لیا ہے جو 3 ہزار سال تک اہرام مصر کی صورت میں اس خطے کو حاصل تھا۔ 1300ء میں لنکن کیتھڈرل کی تعمیر کے بعد سے مشرق وسطی اس اعزاز سے محروم تھا۔

## منزلوں کی منصوبہ بندی

## تعمیر، تصاویر کے آئینے میں

Image:Burj-dubai-june-24-04.jpg|24 جون 2006
Image:planssection.jpg|تعمیراتی نقشہ
Image:20060829_Burj_Dubai.jpg|29 اگست 2006
Image:dubai9s.jpg|تصوراتی خاکہ
Image:burj_dubai_0_sm.jpg|تصوراتی خاکہ
Image:burj_dubai123.jpg|دبئی بصورت تکمیل برج خلیفہ
Image:Burjdubaimay07.jpg| بمطابق 8 مئی 2007ء
Image:Burjdubaijanuary07.jpg|بمطابق 15 جولائی 2007ء


## مزید دیکھیے
* بلند ترین عمارات
* جزائر نخیل
* دبئی
* برج العرب
## حوالہ جات

## بیرونی روابط
* برج خلیفہ
* مقتدرہ ترقی و سرمایہ کاری دبئی
* زیر تعمیر برج خلیفہ کی تصاویر

زمرہ:2009ء میں پایہ تکمیل دفتری عمارات
زمرہ:2009ء میں مکمل ہونے والی رہائشی عمارات
زمرہ:اسلامی معماری
زمرہ:بلند عمارات
زمرہ:دبئی
زمرہ:دبئی میں رہائشی فلک بوس عمارتیں
زمرہ:دبئی میں فلک بوس عمارتیں
زمرہ:دبئی میں فلک بوس ہوٹل
زمرہ:عظیم منصوبہ جات
زمرہ:متحدہ عرب امارات میں 2009ء کی تاسیسات
زمرہ:ہائی ٹیک فن تعمیر
زمرہ:ویکی ڈیٹا سے مختلف مختصر وضاحت
زمرہ:2009ء میں مکمل ہونے والی ہوٹل عمارات
زمرہ:متحدہ عرب امارات میں مینار
زمرہ:2010ء کی تاسیسات
زمرہ:متحدہ عرب امارات کے سیاحتی مقامات
زمرہ:متحدہ عرب امارات
زمرہ:جغرافیہ متحدہ عرب امارات
زمرہ:2010کی معماری
زمرہ:متحدہ عرب امارات میں فلک بوس عمارات
زمرہ:آل نہیان
زمرہ:ایشیا میں فلک بوس عمارتیں
زمرہ:فلک بوس عمارات
زمرہ:ایشیا میں 2010ء کی تاسیسات
زمرہ:اکیسویں صدی میں مکمل ہونے والی عمارات و ساخات
زمرہ:متحدہ عرب امارات میں تاسیسات
زمرہ:متحدہ عرب امارات کے ہوٹل